– …նույն արահետով հետ սողացի ու զգացի, որ ինձ վրա հրացանի սառը փող կար ուղղված: Դա իմ հրամանատարն էր, որ առաջացել էր ու ինձ թշնամի համարելով փորձեց կանգնեցնել… Նրան ասացի, որ ես եմ ու վիրավոր եմ… Արդեն մոտ էինք մեր դիրքերին: Մեր բուժկետի սանիտարը ինձ տեղամաս հասցրեց ու ես հույս ունեի, որ ինձ առաջին բուժօգնություն կցուցաբերեն, բայց… ասացի չէ, որ վիրավորվելուց հետո գնդացիրս իմ հետ վերցնել չկարոցա, իսկ Ստալինի հրամանով բուժօգնութուն չէր ստանում այն զինվորը, ով կորցրել էր զենքը: Կանչեցին հրամանատարիս, ես բացատրեցի իրողությունը ու նաև, թե որտեղ կարող են գտնել իմ գնդացիրը: Հրամանատարի ցուցմուքնով ինձ վիրակապեցին ու մարդ ուղարկեցին իմ զենքը բերելու: